
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής Αγίας Κυριακής του 
δήμου Κηφισιάς (Αττικής) και τροποποίηση του εγκεκριμένου 
σχεδίου.;. 1 

ΑΠΟΦΑΣΕΙΣ 

Καθορισμός ορίων κατηγορίες όρων και περιορισμών δόμησης 
στον οικισμό Λαμπερού Ν. Καρδίτσας.. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολέόδομικής μελέτης της περιοχής Αγίας Κυριακής του 
δήμου Κηφισιάς (Αττικής) και τροποποίηση του εγκεκριμένου σχε¬ 
δίου. * 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
τα άρθρα 6 (παρ. 1, 4, 5, και 6), 7 (παρ. 1, 2, 4, ) και 43 (παρ. 
10), όπως τροποποιήθηκε με το ν. 1512/1985 (ΦΕΚ 4/Α). 

2. Τις διατάξεις του ν.δ. της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3 και 70. 

3. Τις διατάξεις του ν. 1577/85 «Γενικός Οικοδομικός Κανονι¬ 
σμός » (ΦΕΚ 210/Α) και ειδικότερα τα άρθρα 2 (παρ. Ί1), 6 (παρ. 
1), 1 , 8, 9.' 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αριθ. 19658/841/14.4.83 απόφαση του Υπουργού 
Χωροταξίας Οικισμού και Περιβάλλοντος «Κίνηση της διαδικασίας 
του Γενικού Πολεοδομικού Σχεδίου του ηπειρωτικού τμήματος του 
νομού Αττικής» (ΦΕΚ 154/Δ/83 διόρθωση ΦΕΚ 457/Δ/84), 

6. Την υπ’ αριθ. 6004/1986 απόφαση του Υπουργού Περιβάλλο¬ 
ντος Χωροταξίας και Δημοσίων Έργων «Χαρακτηρισμός ως πυκνο- 
δομημένου τμήματος της περιοχής Αγίας Κυριακής του δήμου Κηφι¬ 
σιάς (Αττικής). 

7. Τις υπ’ αριθ. 11/84, 181/85, 255/85, 256/85, 257/85, 
258/85, 274/85, 320/85, 321/85 και 322/85 «γνωμοδοτήσεις 
του Δημοτικού Συμβουλίου Κηφισιάς». 

8. Την υπ’ αριθ. 38 συν. 21/5.12.85 γνωμοδότηση του Συμβου¬ 


λίου Χωροταξίας Οικισμού και Περιβάλλοντος του Νομαρχιακού Δια¬ 
μερίσματος Ανατολικής Αττικής. 

9. Την υπ’ αριθ. 92/1986 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται 1) η τροποποίηση του ρυμοτομικού σχεδίου Κηφισιάς 
στην περιοχή Αγίας Κυριακής με α) τη διαπλάτυνση της οδού Μ. 
Μπότσαρη και τμήματος της οδού Όθωνος μεταξύ των οδών Μ. 
Μπότσαρη και Λύρα, β) την τροποποίηση του άξονα της οδού 1ης 
Μαΐου γ) την επέκταση διάνοιξη της οδού Λ. Κατσώνη μέχρι την οδό 
1η Μαΐου δ) τη δημιουργία πεζοδρόμου μεταξύ της οδού 1ης Μαΐου 
και της περιοχής επέκτασης και 2) το πολεοδομικό σχέδιο της ίδιας 
περιοχής του δήμου Κηφισιάς (Αττικής) που το μεγαλύτερο τμήμα 
της έχει χαρακτηρισθεί ως πυκνοδομημένο με την υπ’ αριθ. 
6004/1986 απόφαση του Υπουργού Περιβάλλοντος Χωροταξίας και 
Δημοσίων Έργων, με τον καθορισμό οικοδομήσιμων χώρων οδών 
πεζοδρόμων, χώρων πρασίνου, πλατείας παιδικής χαράς στάθμευσης 
αυτοκινήτων χώρου αθλητικών εγκαταστάσεων βρεφονηπιακού σταθ¬ 
μού δημοτικού σχολείου νηπιαγωγείου αθλοπαιδειών όπως οι ρυθμί¬ 
σεις αυτές φαίνονται στα σχετικά χρωματισμένα (2) δύο πρωτότυπα 
διαγράμματα σε κλίμακα 1:1000 που θεωρήθηκαν από τον Προϊστά¬ 
μενο της Διεύθυνσης Πολεοδομικών Εφαρμογών με την υπ’ αριθ. 
8827/1986 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής Αγίας Κυρια¬ 
κής του δήμου Κηφισιάς της οποίας το πολεοδομικό σχέδιο εγκρίνεται 
με το άρθρο 1 του παρόντος κατά τομείς Α και Β που φαίνονται στα 
ίδια ως άνω διαγράμματα ως κάτωθι: 

Άρθρο 3. 

1. Στον τομέα Α επιτρέπονται οι εξής χρήσεις: 

α) Κατοικία. 

β) Γραφεία. 

γ) Ιατρεία μικρής κλίμακας (μέχρι 20% της συνολικής επιφάνειας 
του κτιρίου και χωρίς να εκφράζονται μορφολογικά και αρχιτεκτονικά 
στις προσόψεις των κτιρίων). 

δ) Θρησκευτικοί χώροι. 

ε)Κτίρια κοινωνικής πρόνοιας. 

στ) Αθλητικές εγκαταστάσεις. 

ζ) Παιδικές χαρές. 

2. Στον τομέα Β επιτρέπονται οι χρήσεις της προηγουμένης'παρα¬ 
γράφου και επί πλέον: 

α) Εμπορικά καταστήματα και επαγγελματικά εργαστήρια (μόνο 
στο ισόγειο και εμβαδού μικρότερο των 350μ 2 ανά ιδιοκτησία όπως 
προκύπτει μετά την πράξη εφαρμογής). 

β) Γραφεία διοίκησης. 

γ) Εκπαίδευσης. 

δ) Εστιατόρια αναψυκτήρια κέντρα διασκέδασης ταβέρνες. 

ε) Πολιτιστικά κέντρα χώροι συνάθροισης κοινού. 

στ) Κτίρια και γήπεδα στάθμευσης. 

Άρθρο 4. 

1. Στο πρόσωπο των οικοπέδων οικοδομημένων ή μη που, βρίσκο¬ 
νται στην περιοχή που εγκρίνεται το πολεοδομικό σχέδιο επιβάλλονται 
«ροκήπια πλάτους, 3, 4, 5 και 6 μέτρων, όπως φαίνονται στα ίδια 
διαγράμματα. 

2. Τροποποιείται το προκήπιο των οικοπέδων που βρίσκονται στην 
περιοχή της οποίας τροποποιείται το σχέδιο με μετατόπιση της οικο¬ 
δομικής και ρυμοτσμικής'γραμμής το πλάτος του προκηπίου παραμέ- 
νοντος πέντε (5) μέτρα όπως φαίνεται στα ίδια διαγράμματα. 

Άρθρο 5. 

Τα ελάχιστα όρια εμβαδδύ και διαστάσεων και οι λοιποί όροι και 
περιορισμοί δόμησης των οικοπέδων ορίζούται ως εξής: 

Α. Τομείς Α και Β. 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: οκτακόσια (800) μ2. 

2. Κατά παρέκκλιση της πρσηγουμένης παραγράφου θεωρούνται 
άρτια και οικοδομήσιμα οικόπεδα των δύο τομέων εφόσον: 

α) Κατά την ημερομηνία δημοσίευσης του παρόντος διατάγματος 
έχουν: 

- Ελάχιστο πρόσωπο: δέκα (10) μέτρα. 

— Ελάχιστο, εμβαδόν διακόσια (200) μ2 και 

β) Δημιουργούνται μετά την οριστική πράξη εφαρμογής της πολεο- 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του ν. 1337/1983 και έχουν τα ελάχιστα όρια εμβαδού 
και διαστάσεων που προβλέπονται στην προηγούμενη περίπτωση α. 

3. Το μέγιστο ποσοστό κάλυψης των οικοπέδων ορίζεται ως εξής: 

α) Για τμήμα οικοπέδου εμβαδού μικροτέρου ή ίσου των διακόσίων 

(200) μ2 μέγιστο ποσοστό κάλυψης πενήντα τοις εκατό (50%) της 
επιφάνειας τους. 


β) Για το τμήμα του Οικοπέδου μεγαλύτερου των διακόσίων (200) 
μ2 το μέγιστο ποσοστό κάλυψης ορίζεται σε τριάντα τοίς εκατό (30%) 
της επιφάνειας του. 

5. Ο συντελεστής δόμηφης ορίζεται για τα οικόπεδα της παραγρά¬ 
φου 3 εδάφιο α του παρόντος δ/τος σε 0,80 για οικόπεδα του εδαφίου 
β της ίδιας παραγράφου και μέχρι πεντακόσια (500) μ2 σε 0,50 και 
για το τμήμα του οικοπέδου πέραν των πεντακοσίων (500) μ2 σε 
0,40. 

Β. Μέγιστο ύψος των κτιρίων του τομέα Α επτά και μισό (7,50) 
μέτρα και του τομέα Β εννέα (9) μέτρα. 

7. Τα παραπάνω ύψη πρασαυξάνονται κατά 1,5 μ. σε περίπτωση 
κατασκευής στέγης. 

8. Επιβάλλεται διάσπαση των κτιρίων για όγκο πάνω από 3.000 
μ3 με ελάχιστη απόσταση μεταξύ τους τέσσερα (4) μέτρα. 

9. Απαγορεύεται η κατασκευή κτιρίου επί υποστηλωμάτων ((ΡΙ- 

ΕΟΤΙ5). 

10. Τπεράνω του μεγίστου επιτρεπόμενου ύψους δεν επιτρέπεται 
άλλη κατασκευή εκτός από καπνοδόχο στέγη, και απόληξη κλιμακο¬ 
στασίου. 

11. Οι κατασκευές θεμελίων και οι διανοίξεις τάφρων για έργα 
ύδρευσης, αποχέτευσης κλπ. να γίνονται με την επίβλεψη της Β' 
Εφορείας Προϊστορικών και Κλασσικών Αρχαιοτήτων Αττικής. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 14 Μαρτίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 1111 (2) 

Καθορισμός ορίων κατηγορίες όρων και περιορισμών δόμησης στον 
οικισμό Λαμπερού Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) 
«περί τρόπου καθορισμού ορίων οικισμού της χώρας κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κων, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφεόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

5. Την υπ’ αριθ. 1/86 .γνωμοδότηση του Συμβουλίου ΧΟΠ του 
Νομού Καρδίτσας. 

6. Την υπ’ αριθ. 49/85 απόφαση του Κοινοτικού Συμβουλίου, 
αποφασίζουμε: 

I. Κατατάσσουμε τον οικισμό Λαμπερό Κοινότητας Λαμπερού στις 
κατηγορίες Μεσαίου, Συνεκτικού, Στάσιμου και Αδιάφορου Οικι¬ 
σμού. 

II. Καθορίζουμε τα όρια του Οικισμού Λαμπερού του Ν. Καρδίτσας 

με στοιχεία 1, 2, 3, .8, 1 όπως αυτά φαίνονται στο συνοδευτικό 


της παρούσας σχεδιάγραμμα σε κλ. 1:5000 που αποτελεί αναπόσπα¬ 
στο μέρος της απόφσης αυτής και συνντάχθηκε βάσει στοιχείων χαρ¬ 
τών και επί τόπου ελέγχου. 

III. Καθορίζουμε τους ακόλουθους Γενικούς όρους και περιορισμούς 
δόμησης. 

1. Εντός των ορίων του οικισμού ισχύουν οι γενικοί όροι Δόμησης 
που προβλέπονται από το Π.Δ. ΦΕΚ 181 Δ/3.5.85. 

2. Αρτιότητα οικοπέδου 300 τ.μ. 

3. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν τις 3.5.85 ημέρα δημο¬ 
σίευσης του από 24.4.85 Π. Δ/τος. 

Ιΐνα) Πριν από οποιαδήποτε κατάτμηση οικοπέδων εντός των 
ορίων του οικισμού." θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Πολεοδομικών Εφαρμο¬ 
γών της Νομαρχίας Καρδίτσας ώστε να εξασφαλίζεται η συνέχιση των 
υπαρχόντων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 Π. Δ/τος. 

β) Να εξασφαλίζεται οπωσδήποτε η συνέχιση των εγκεκριμένων 
δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 
(ΦΕΚ 181Δ/3.5.1985). 

Η απόφαση με το σχεδιάγραμμα οριοθέτησης του Οικισμού που την 
συνοδεύει να δημοσιευθεί στην Εφημερίδα της Κυβερνήσεως, η δε 
ισχύς του αρχίζει από σήμερα. 

Καρδίτσα, 11 Μαρτίου 1986 

Ο Νομάρχης 
ΔΗΜ. ΚΟΤΚΟΤΛΑΚΗΣ 

